projecte-aina/catalan_government_crawling huggingface dataset:
El passat 29 de setembre, la Sala Portal del Pardo del Vendrell va acollir la inauguració de l'exposició dels 15 ceramistes seleccionats a la IX Biennal Internacional de Ceràmica.
Durant l'acte, el jurat va fer públic l'atorgament dels premis següents: primer premi, a l'obra Yo Yo (06) d'Isabel Alfaro, de Madrid; segon premi, a l'obra Refugiats de Roser Oter, de Santa Oliva (Tarragona) i; tercer premi, a l'obra 23 de Sílvia Granata, de Savignano sul Rubicone (Itàlia).
La menció especial va ser per a l'obra Receptacle de percepció de Daisuke Yamagishi, de Toyota (Japó).
Els membres del jurat van destacar l'alta qualitat i la diversitat de les peces seleccionades, així com la força estètica i tècnica utilitzada de les tres peces premiades.
També van valorar molt positivament la important projecció internacional de la Biennal Internacional de Ceràmica del Vendrell.
En aquesta edició s'hi han presentat 206 obres de 103 ceramistes d'arreu del món.
El Jurat que va decidir els tres premis i la menció estava format per Eva M. Serramià, regidora de Cultura i Festes; Jacint Comellas, ceramista; Montse Frisach, crítica i periodista d'arts visuals, i David Places, tècnic de promoció cultural de l'Àrea d'Artesania del CCAM.
A més dels premis, les obres guanyadores compartiran una exposició conjunta (octubre del 2018), amb l'edició d'un catàleg que inclourà fotografies de les obres que s'exposaran, realitzades per un fotògraf professional, i un text de cadascun dels artistes.
El dia 10 d'octubre, a les 18h, s'inaugurarà al Centre d'Artesania Catalunya una nova edició d'aquest projecte d'intercanvi cultural entre Mèxic i Catalunya on es promou la cultura mexicana a través del disseny en les disciplines de tèxtil, calçat, joieria i accessoris a través d'una exhibició per donar a conèixer les propostes del disseny mexicà.
L'objectiu de la mostra és impulsar i posicionar la identitat mexicana a nivell internacional, així com donar a conèixer i canviar la forma de veure Mèxic a través de treballs que es presenten a la Mostra de Moda Mexicana, generant vincles amb el continent europeu en temes econòmics i culturals.
També fomentar que els mexicans s'interessin en rescatar els seus propis elements i siguin lleials portadors del disseny fet a Mèxic.
La Mostra de Moda Mexicana neix l'any 2013 com un moviment responsable a través de l'associació cultural Mèxic-Catalunya MEXCAT.
Des d'aquesta entitat, amb seu a Barcelona, es treballa amb dissenyadors de moda, calçat i complements amb l'objectiu de generar una identitat mexicana en el desenvolupament de la indústria tèxtil a Mèxic amb projecció internacional.
La Mostra es podrà visitar fins al 16 d'octubre al Centre d'Artesania Catalunya del CCAM.
Del 12 al 15 d'octubre, Reus es convertirà en l'epicentre del món festiu català i europeu, amb la celebració del primer congrés internacional de gegants i imatgeria festiva que se celebra en terres catalanes.
Món Gegant pren el relleu d'aquesta manera a País Gegant, el congrés nacional d'imatgeria festiva que en els darrers anys ha celebrat jornades arreu de Catalunya per tractar temàtiques relacionades amb els gegants i la imatgeria festiva al nostre país.
El congrés es basa en dos pilars: un de caràcter acadèmic, amb exposicions, xerrades i ponències a càrrec dels experts més destacats en la matèria i; un altre de caràcter més festiu, amb mostres de gegants i imatgeria festiva.
Del 12 al 14 d'octubre, es duran a terme més d'una vintena de xerrades a càrrec de ponents del màxim nivell, tant nacionals com internacionals, per contextualitzar aquest àmbit de la cultura popular en diversos països i moments.
També per definir el paper del fet geganter català a escala europea i mundial, amb noms tan destacats com ara Jan Grau o Albert Rumbo (Catalunya), Íñigo Castellano (Navarra), Paul Spapens (Holanda), Jean-Pierre Ducastelle (Bèlgica), Setsuko Nakamura (Japó) o Nina Kammerer (EUA).
El cap de setmana del 14 i 15 d'octubre, el congrés es complementarà amb una mostra de figures emblemàtiques, tant del nostre país com d'altres tradicions festives.
El fet de poder aplegar en la mateixa festa algunes de les figures més destacades de les seves respectives regions ajudarà a convertir Catalunya en el centre d'atenció del món de la imatgeria festiva i, de manera més general, de la cultura popular.
Aquests dos àmbits, acadèmic i festiu, coincidiran en un mateix cap de setmana a Reus, que servirà per explorar les semblances i diferències dels diversos models de festa amb imatgeria festiva i, alhora, mostrar el punt diferencial de la festa catalana als visitants locals i internacionals.
Sant Pere, barri artesà és un documental d'Artur Akhmetov que narra l'evolució del barri de Sant Pere a través de la figura dels artesans.
El director portarà el documental a diferents festivals, una manera de donar a conèixer la història i el futur d'aquest barri, sempre lligat a la tasca artesanal i manual, que li ha donat un senyal d'identitat molt marcat.
Artur Akhmetov treballa fent reportatges sobre esdeveniments.
Aquesta feina l'ha portat a diferents llocs de la ciutat.
Quan va conèixer el barri de Sant Pere en va quedar captivat.
Li va sorprendre la concentració d'artesans que hi havia i també el poc coneixement del barri que tenia la gent.
Per això es va decidir a explicar la realitat de Sant Pere en un documental i també cap on va.
"Plats al Dia" prorroga fins el proper 28 de maig la seva estada al Centre d'Artesania Catalunya.
La mostra, en la que conflueixen ceràmica, disseny i gastronomia, es va complementar amb una taula rodona, que va tenir lloc al Museu del Disseny el passat 16 de maig (18.30h).
La taula va comptar amb la participació de Juli Capella, comissari de l'exposició "TAPAS"; Rosa Cortiella, ceramista i comissària de "Plats del Dia" i Pilar Vélez, directora del Museu del Disseny.
També s'hi va organitzar un taller pràctic sobre Artesania i Gastronomia organitzat per l'A-FAD i impartit per Cortiella.
Del 25 al 29 de maig, el centre d'Artesania Catalunya exposarà el procés creatiu i resultats del Postgrau d'Arts Aplicades Contemporànies de l'Escola Massana.
La mostra esdevé força significativa, ja que es tracta de la primera promoció d'aquest postgrau, únic a l'Estat espanyol.
El 26 de maig, a les 18.30h, tindrà lloc una presentació i col·loqui obert a tothom per part dels alumnes i professorat del postgrau, que comptarà amb la participació de representants de la UAB.
La FAOCC organitza una nova edició de "Diàlegs": comercialització i fires", que se celebrarà el proper 25 de maig al Convent dels Caputxins de Barcelona.
La jornada, que té el suport del CCAM, comptarà amb la participació de la directora general de Comerç, Muntsa Vilalta, qui parlarà del projecte de Llei de Comerç, serveis i fires; concretament sobre les fires d'artesania.
"DIÀLEGS" té com a objectiu analitzar les principals tendències al voltant de la comercialització de l'artesania.
En aquest sentit, vol donar resposta als reptes de futur i crear un espai debat centrat en el sector i la seva comercialització.
La Generalitat, mitjançant el CCAM, impulsa per sisè any consecutiu la Setmana d'Artesania de Catalunya, que tindrà lloc del 5 a l'11 de juny, amb més de 120 activitats arreu del territori.
Amb el lema 'Tècnica, Tradició i Innovació", l'objectiu és fomentar els valors culturals i socials de l'artesania, el seu coneixement, i potenciar el talent i comercialització.
En el marc de la Setmana tindrà lloc una nova edició de The CraftRoom, que se celebrarà del 8 a l'11 de juny al Born Centre de Cultura i Memòria, que comptarà amb un extens programa d'activitats.
Artesans catalans de prestigi internacional, i al voltant de 30 entitats del sector se sumaran a la celebració de la Setmana, que enguany té l'Índia com a país convidat.
Els Premis Talent organitzats per l'empresa Empren E2 S.L. són una iniciativa per fomentar la creativitat d'aquí, per així aconseguir que els visitants d'enllà s'emportin a la maleta un altre relat de la ciutat: més digne, més autèntic, més nostre, més valuós.
Els premis són a més una plataforma per oferir oportunitats i visibilitat als nous talents de la ciutat, des de la participació i amb del suport d'institucions i empreses.
A més dels premis en metàl·lic atorgats, es facilitarà la comercialització del guanyadors mitjançant diverses xarxes i entitats col·laboradores.
Del 5 a l'11 de juny, la Generalitat impulsa per sisè any consecutiu la celebració de la Setmana d'Artesania de Catalunya, amb més de 120 activitats programades arreu del territori.
La Setmana inclou activitats adreçades especialment a professionals, amb taules rodones que analitzaran la vinculació de l'artesania amb altres àmbits com la moda, l'arquitectura o la gastronomia, i també una masterclass sobre digitalització.
Rutes professionals, documentals sobre el fet artesà, concerts amb instruments artesanals, tallers demostratius, i activitats al voltant del país convidat –Índia–, completen la programació.
La Setmana d'Artesania de Catalunya començarà amb una sessió inaugural al Palau Macaya de Barcelona.
L'acte, que comptarà amb la presència del conseller d'Empresa i Coneixement, Jordi Baiget, i de la directora general de Comerç, Muntsa Vilalta, obrirà amb un diàleg sobre innovació i artesania a càrrec del mestre artesà orguener i Premi Nacional d'Artesania, Albert Blancafort; i de l'historiador i crític d'art, Daniel Giralt-Miracle.
Totes les activitats són gratuïtes i obertes a tothom, però algunes requereixen d'inscripció prèvia ja que les places són limitades.
• 6 de juny, 13h, Inauguració de la Setmana d'Artesania de Catalunya.
• 6 de juny, de 10 a 12h, Ruta: "El mosaic a l'entorn de les Rambles".
• 6 de juny, a les 16h, Masterclass: "Si no ets a Internet no existeixes, i el teu negoci tampoc".
• 6 de juny, a les 18h, Taula rodona: " Moda i Artesania, diàleg de present i futur".
• 6 de juny, a les 19h, Taula rodona: "Forja, vidre i ceràmica a l'arquitectura contemporània i patrimonial".
• 7 de juny, de 10-12h, Visita guiada: "Restauració ceràmica del Palau Güell".
• 7 de juny, a les 17h, Taula rodona: "L'artesania a taula".
• 8 de juny, de 10 a 12h, Visita guiada: "L'artesania al conjunt monumental de l'Antic Hospital de la Santa Creu i Sant Pau".
Podeu inscriure-us a les activitats mitjançant aquest formulari
Del dijous 8 de juny i fins el diumenge 11 de juny, el Born, Centre de Cultura i Memòria acollirà una nova edició de The Craftroom, el saló de l'artesania catalana que comptarà amb 69 expositors.
El Saló acollirà una gran mostra d'exposició i venda directa de productes artesans de diferents sectors i oficis com complements de moda, joieria, articles per a llar, objectes de regal o decoració, que completa la seva oferta amb el calendari d'activitats de la Setmana.
A més d'esdevenir un gran espai de contacte entre artesans i públic, el saló torna a apostar pel nou talent a través de Futur Excel·lent, on podreu conèixer de primera mà els millors projectes finals artesans de les escoles d'Art i Disseny de Catalunya.
The CraftRoom, d'accés gratuït, obrirà al gran públic el proper de dijous 8 de juny a diumenge 11 de juny, amb horaris des de les 10h i fins les 21h (diumenge fins a les 20h).
Del 7 juny al 23 de juliol, el Centre d'Artesania Catalunya (Banys Nous, 11) acull l'exposició "Artesania Índia".
La mostra, que ha comptat la col·laboració de l'Indian Culture Centre, és una selecció de la diversitat d'artesania d'aquest país: elements en metall, pedres, escultures, artesania en fusta, gemmes i joies, entre altres peces representatives.
La inauguració serà el 7 de juny a les 17h.
En el marc de la Setmana d'Artesania de Catalunya, el Born CCM va acollir del 8 a l'11 de juny una nova edició del saló The CraftRoom, amb l'assistència de prop de 25.000 visitants.
Enguany han participat al The CraftRoom una quarantena d'estands d'exposició i venda directa de productes artesans de diferents sectors i oficis com complements de moda, joieria, articles per a llar, objectes de regal o decoració.
També s'hi ha celebrat tota mena d'activitats vinculades al fet artesà, com documentals, concerts amb instruments artesanals, tallers demostratius, i activitats entorn el país convidat, l'Índia.
Més enllà de la Setmana d'Artesania, el centre de Banys Nous continua oferint activitats, com ara l'exposició sobre artesania índia, que es podrà visitar el 23 de juliol; i un taller sobre creació de mandales de flors, coincidint amb la festivitat de Corpus Christi (dijous, 15 de juny, a les 12h).
La Generalitat, a través del CCAM, reconeix la trajectòria històrica de Montgai en la producció de sabó artesanal, així com el desenvolupament de dos oficis artesans singulars que van existir a la població fins a mitjans del s.
En l'actualitat a Catalunya hi ha 150 artesans saboners acreditats.
L'Associació l'Obrador d'Artesans Saboners de Catalunya – que es va crear a Montgai-, va impulsar la construcció d'un obrador a disposició dels saboners.
A més, a Montgai es realitza la fira monogràfica NET, Fira del Sabó de Montgai, que enguany ha celebrat la seva novena edició.
Catalunya té arreu del territori manifestacions artesanes de gran rellevància i representativitat, amb Montgai ja són 22 els municipis identificats com a Zona d'Oficis Singulars, i 6 Punts d'Interès artesanals.
L'A-FAD, Artistes i Artesans del FAD va lliurar el passat 28 de juny els Premis ARTS-FAD 2017 (Primer Premi, Segon Premi i Premi d'Opinió).
L'acte forma part de l'esdeveniment FADfest i té com a objectiu estimular la creació d'obres artístiques d'excel·lència pel seu concepte, qualitat material i execució tècnica.
Les obres presentades han destacat per la seva qualitat i processos creatius: són obres úniques i que revelen un gran coneixement de l'ofici.
En total es van seleccionar 33 peces realitzades amb diferents tècniques i de diferents disciplines.
Totes les obres es poden veure fins el 29 d'octubre en el marc de l'exposició "El millor disseny de l'any" ubicada a la Sala A de l'edifici Disseny Hub Barcelona.
Les obres guardonades han estat:
Fil d'acetat; teixit manual amb màquina tricotosa i tintat a mà.
Porcellana, pell i llautó; modelatge i impermeabilització de la pell, slipcasting.
Fetitxes de claus, de Mònica Porta Domínguez.
Talla de fusta, assemblatge i impressió digital.
Podeu consultar els premiats i participants a http://a-fad.blogspot.com.es/
Al Centre d'Artesania Catalunya (Banys Nous, 11, Barcelona) encara es pot visitar l'exposició sobre Artesania de l'Índia fins el 23 de juliol.
En el marc de l'exposició, el proper dimecres 19 de juliol, a les 18,30h, tindrà lloc la xerrada: "Les noces a l'índia: rituals i tradicions".
Un gran esdeveniment ple de color amb diferents tradicions i rituals.
La Generalitat ha obert la convocatòria anual per a l'atorgament dels Diplomes de Mestre Artesà.
Els guardons contemplen dues modalitats, en funció del tipus d'activitat que realitzin les persones sol·licitants: professional o divulgativa.
El Diploma de mestre artesà professional és un guardó que s'atorga a aquelles persones que han fet de la seva professió un ofici artesà o un mitjà pedagògic per donar continuïtat a un o més oficis artesans, i que han exercit més de vint anys de trajectòria professional reconeguda, amb domini tècnic de l'ofici, mèrits adquirits, docència demostrada, mestratge exercit i aportacions a l'ofici.
Pel que fa al Diploma de mestre artesà divulgatiu s'atorga a aquelles persones amb domini tècnic del seu ofici, mèrits adquirits i mestratge exercit, tot i no haver exercit professionalment l'ofici artesà.
Les persones artesanes interessades que compleixin els requisits establerts a les bases reguladores (DOGC 7401, de 29 de juny), poden presentar les seves candidatures fins al 30 de juliol.
Poden presentar candidatures fins al 30 de juliol les persones físiques que es dediquin a oficis artesans
L'espai Flaix del centre d'Artesania Catalunya presenta una selecció de peces de MontCeramic by Montse Ayala, un projecte creatiu i professional vinculat a la ceràmica amb tres línies principals d'actuació: peça utilitària, peça única i escultòrica i dissenys per a l'hostaleria.
El Flaix d'Artesania és una exposició de petit format on es presenten novetats i tendències per donar a conèixer diferents projectes artesans.
L'art de la ceràmica està molt lligat a la gastronomia.
Quan un xef està creant una obra no només està realitzant el que després ens menjarem, sinó que també pensa en la presentació de la seva creació.
El disseny d'aquestes peces per a taula està inspirat en el mar, les onades en moviment, entenent el seu conjunt com una gran simfonia.
La mostra s'acompanya amb un jardí vertical com a motiu de decoració.
La Generalitat a través del Consorci de Comerç, Artesania i Moda (CCAM) del Departament d'Empresa i Coneixement, ha declarat el Carrer de la Riera de Vic com a Punt d'Interès Artesanal.
D'aquesta manera, es vol reconèixer la revitalització i dinamització del centre històric amb la concentració al carrer de la Riera de tallers d'art, artesanals i de disseny d'oficis tan diversos com el de ceramista, emmotlladora, marroquineria, repussadora, enquadernadora, fotògraf, gravador, il·lustrador, escultor, pintora, retaulista, estampador, il·lustrador, fuster, joier artesanal o forjador, entre d'altres.
Punts d'Interès Artesanal i Zona d'Oficis Singulars
Catalunya té arreu del territori manifestacions artesanes de gran rellevància i representativitat, amb el carrer de la Riera de Vic compta ja amb 7 Punts d'Interès Artesanal i 22 municipis identificats com a Zona d'Oficis Singulars.
Són Punts d'Interès Artesanal aquells municipis o àrees dins d'un mateix municipi on es dona una concentració d'un mínim de cinc tallers artesans o que tenen una tradició artesanal de llarg recorregut o reconeixement històric.
En aquest sentit, ja disposen d'aquest reconeixement la ciutat de Terrassa i a Barcelona, el Districte municipal de Gràcia, el de Ciutat Vella i El Poble Espanyol de Montjuïc (La Ciutat dels Artesans), el municipi d'Alpens i el municipi de La Galera.
La Zona d'Oficis Singulars identifica activitats artesanes que són pròpies i exclusives de diferents zones de Catalunya, una sèrie d'oficis lligats a determinats punts de la geografia catalana.
Es tracta d'oficis i/o productes únics i molt vinculats a la població o la demarcació de la qual són originaris.
Els Oficis Singulars de Catalunya estan relacionats amb el territori, el procediment i el producte, i depenen del medi geogràfic en què es realitza l'extracció de la matèria primera, la transformació i l'elaboració del producte final.
A Catalunya, actualment es reconeixen 22 zones d'Oficis Singulars:
LLANA DE L'OVELLA XISQUETA de la Vall d'Àssua
El president de la Generalitat, Quim Torra, lliurarà el proper dimecres 19 de desembre els Premis Nacionals d'Artesania corresponents als anys 2017 i 2018.
En el decurs de l'acte, que tindrà lloc a les 20h al Palau de la Generalitat, es reconeixeran els artesans, entitats i empreses que han destacat en la seva obra i trajectòria, i han aportat elements d'innovació i prestigi en el sector.
En aquest marc es lliuraran també els Diplomes de Mestre Artesà corresponents a 2017 i 2018, que reconeixen el mestratge dels artesans catalans.
La sala d'exposicions d'Artesania Catalunya estrena la mostra " Cor de cartró, escultura i restauració" a càrrec del Gremi d'Escultors i Restauradors d'Imatgeria Festiva amb la col·laboració de la FAAOC.
L'objectiu és donar a conèixer l'ofici d'imatger festiu a partir d'una tria d'escultors amb segell propi i de diferents estils.
Hi participen els escultors Jordi Grau, Carlos Morillo, Joan Iniesta, Jordi Arnau Espuga, Judith Camps, Miquel Grima, Pau Reig, Sergi Plana i Aleix Vall.
Per part dels conservadors-restauradors, la mostra compta amb l'obra de Violant Bonet, Gemma Rodríguez, Núria Jutglar i Aleix Vall.
L'exposició es podrà visitar des del 13 de desembre fins el 20 de gener de 2019.
El Flaix d'Artesania, l'espai expositiu de petit format d'Artesania Catalunya, presenta La Cuireteria, amb productes actuals, impregnats dels principis del bon disseny i de la bona elaboració artesana.
Les seves peces ens parlen de proporcions, geometries, materials, textures, volums que es tradueixen en elements d'interiorisme, mobiliari i il·luminació.
La varietat dels seus projectes desvetllen un intens procés creatiu, de recerca de coneixements del material i dels processos artesanals que, en definitiva, són el seu signe d'identitat.
La Cuireteria creu en la força dels seus productes per interactuar amb l'espai, l'home i el seu hàbitat als quals aporta harmonia, calidesa i bellesa.
El Congrés Professional d'Artesania, celebrat el passat mes de març, va posar de manifest la necessitat de fer un pas endavant cap a la qualitat i l'excel·lència de l'artesania de Catalunya a través de l'impuls del prestigi i de la col·laboració entre escoles, entitats i professionals.
Aquesta és una de les conclusions del Congrés Professional d'Artesania disponibles al següent enllaç.
El centre d'Artesania Catalunya ha acollit avui la Jornada 'ASSESSORA'T', sessions personalitzades per ajudar a millorar la gestió de l'empresa artesana i impulsar el seu projecte.
Més de Més de 50 artesans i creatius han assistit a aquesta primera sessió que s'ha dut a terme amb un equip de professionals de diferents disciplines ( creativitat, màrqueting, comunicació, assessorament legal).
Aquesta Jornada, s'emmarca en aquesta estratègia d'Artesania Catalunya de facilitar eines al sector per millorar la seva competitivitat.
El Centre Artesania Catalunya acull una nova edició de l'exposició.
Working Progress, una mostra que pretén mostrar al públic i també als professionals tot el procés de muntatge dels pessebres populars i diorames.
L'exposició, que s'inaugura el proper dijous, 12 de desembre a les 18h s'anirà desenvolupant amb la presència de públic i, durant la primera setmana, hi haurà també demostracions de modelatge de figures de pessebre.
L'exposició compta amb la participació de l'Associació de Pessebristes de Barcelona, l'Agrupació de Pessebristes de Ripollet, l'Associació de pessebristes de Badalona, l'associació de pessebristes de Tarragona i el Grup Pessebrista de Castellar del Vallès.
En el marc de l'exposició, del 12 a 19 de desembre, es mostraran tres estils de modelatge de figures de pessebre i també del muntatge de diorames: